Тауарларды/жұмыстарды/көрсетілетін 
қызметтерді сатып алу туралы шартқа
№ 5 қосымша

Орындаушының сатып алу туралы шартты орындамағаны немесе тиісінше орындамағаны үшін жауаптылыққа қатысты ақпаратпен танысқанын
РАСТАУЫ

Орындаушы/Мердігер/Өнім беруші осымен өзіне «Квазимемлекеттік сектордың жекелеген субъектілерінің сатып алулары туралы» Қазақстан Республикасының 2021 жылғы 8 шілдедегі № 47-VII Заңының (бұдан әрі — Заң) 10-бабы белгілі әрі түсінікті екенін растайды және шарт бойынша өз міндеттемелерін орындамаған/тиісінше орындамаған жағдайда, Тапсырыс беруші бұзушылық анықталған сәттен бастап 30 күндік мерзімде Орындаушыны/Мердігерді/Өнім берушіні сатып алудың жосықсыз қатысушысы деп тану туралы талап қоюмен сотқа жүгінетінін түсінеді.
Сотқа мұндай жүгіну Орындаушыны/Мердігерді/Өнім берушіні Тапсырыс берушіге айыппұлдарды / өсімпұлдарды / тұрақсыздық айыбын төлеуден, сондай-ақ шартты толық орындау талаптарынан босатпайды.
Орындаушы/Мердігер/Өнім беруші сот Тапсырыс берушінің талап қою талаптарын қанағаттандыратын шешім шығарған жағдайда және ол заңды күшіне енген кезде, «Самрук-Қазына» ұлттық әл-ауқат қоры» акционерлік қоғамының Директорлар кеңесінің 2022 жылғы 3 наурыздағы № 193 шешімімен бекітілген «Самрук-Қазына» акционерлік қоғамының және дауыс беретін акцияларының (қатысу үлестерінің) елу және одан да көп пайызы меншік құқығында немесе сенімгерлік басқаруда тікелей немесе жанама түрде «Самрук-Қазына» АҚ-на тиесілі заңды тұлғалардың сатып алуды жүзеге асыру тәртібінің 26-бабына сәйкес, Орындаушы/Мердігер/Өнім беруші 24 (жиырма төрт) ай мерзімге Қордың сенімсіз әлеуетті өнім берушілерінің тізбесіне енгізілуге тиіс екенін сезінеді және түсінеді. 
Орындаушы/Мердігер/Өнім беруші Заңның 7-бабының ережелерімен танысты, оған сәйкес Орындаушы/Мердігер/Өнім беруші Қордың сенімсіз әлеуетті өнім берушілерінің тізбесіне енгізілген жағдайда, Орындаушы/Мердігер/Өнім беруші Қордың сатып алуларына дербес те, консорциум қатысушысы не қосалқы мердігер ретінде де қатысуға құқылы болмайды.
Орындаушы/Мердігер/Өнім беруші, сондай-ақ Тапсырыс берушінің бастамасымен (талап қоюларымен) заңды күшіне енген сот шешімдерінің негізінде Қордың сенімсіз әлеуетті өнім берушілерінің тізбесіне енгізілген, Тапсырыс берушімен ынтымақтастықта болған жосықсыз компанияларға қатысты Тапсырыс берушінің веб-сайтында (сілтеме _______________________) орналастырылған ақпаратпен танысқанын растайды.

